દાંતમાં કેપ લગાડવવા માટે દાંતને આદર્શ આકાર આપવામાં આવે છે જેમાં દાંતની અંદરનો મજબુત ભાગ છોડી, બહારની સપાટી પરથી કેપની જાડાઈ જેટલો ભાગ દુર કરવામાં આવે છે. દાંતને યોગ્ય આકાર આપવાની સારવાર, ખુબ જ મહત્વનો ભાગ છે. દાંતને આકાર આપ્યા પછી દાંતની છાપ (ઈમ્પ્રેસન,માપ) લેવામાં આવે છે, તેમજ તમારા દાંતનો કલર નોધવામાં આવે છે. કેપ તૈયાર થઇ ગયા પછી ખાસ જાતની સિમેન્ટની કેપને દાંત સાથે ચોટાડવામાં આવે છે, જેનાથી કેપ દાંત સાથે સજ્જડ ચોટી જાય છે. આ સારવાર માટે ઓછામાં ઓછી બે મુલાકાત લેવી પડે આ સારવારમાં કોઈ દુખાવો થતો નથી. જો તમારા દાંત વધારે પડતા સંવેદનશીલ હોય તો જ લોકલ એનેસ્થેસિયા (ખોટું કરવાનું ઈન્જેક્સન ) આપીને આ સારવાર આરામદાયક રીતે કરી શકાય છે.